Diari Oficial de la Generalitat Valenciana


Sumari del DOGV 1070, del 23-05-1989 (1989/813927)

ORDRE de 9 de maig de 1989, de la Conselleria de Sanitat i Consum, per la qual es dicten normes per a la concessió de subvencions a les Corporacions Locals en matèria de suport i defensa del consumidor i usuari per a l'exercici 1989.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/09/(2)/dof/vci/html**

### Dades del document

Número de DOGV
:   1070

Data del DOGV
:   23-05-1989

Secció del DOGV
:   DISPOSICIONS GENERALS

Número del document
:   1989/813927


Data del document
:   09-05-1989

Organisme emissor
:   Conselleria de Sanitat i Consum

Tipus de document
:   Ordre

Ordre de 9 de maig de 1989, de la Conselleria de Sanitat i Consum, per la qual es dicten normes per a la concessió de subvencions a les Corporacions Locals en matèria de suport i defensa del Consumidor i Usuari per a l'exercici 1989.  
L'Estatut de Consumidors i Usuaris de la Comunitat Valenciana, aprovat per Llei 2/1987, de 9 d'abril, encomana a la Generalitat Valenciana, en l?àmbit de la seua competència, de protegir els legítims interessos econòmics i socials dels consumidors i usuaris, garantir l?exercici pacífic dels seus drets i vetllar pel compliment de la normativa vigent en matéria de disciplina de mercat.  
Tanmateix, i conscients de la necessitat d'abordar conjuntament els problemes que diàriament es deriven de l'aplicació efectiva de la normativa protectora dels consumidors i usuaris a la nostra Comunitat, es considera necessari de convocar aquelles Corporacions Locals interessades especialment en dur a terme activitats que tinguen com a objectiu la realització de campanyes d'inspecció de consum i de presa de mostres, a més de les de caràcter formatiu i educatiu, per tal de subvencionar les despeses generades per la seua realització i, per això,  
ORDENE:  
Article primer  
Els Ajuntaments o Mancomunitats de Municipis radicats a l?àmbit de la Comunitat Valenciana podran sol·licitar les subvencions regulades en aquesta Ordre per a finançar les despeses derivades de la seua actuació en defensa i suport dels consumidors i usuaris durant 1989 en els termes regulats en aquesta norma.  
Article segon  
Amb aquesta finalitat, les Entitats Locals interessades hauran de presentar sol·licitud, d'acord amb el model establert a l'annex I, a la Conselleria de Sanitat i Consum, per qualssevol de les formes previstes en l'article 66 de la Llei de Procediment Administratiu.  
El termini per sol·licitar les subvencions és d'un mes, comptador des de la publicació d'aquesta Ordre al Diari Oficial de la Generalitat Valenciana.  
Article tercer  
Podran sol·licitar la subvenció les Entitats Locals que promoguen la creació d'una Oficina Municipal d'Informació al Consumidor al seu municipi, i les que, tenint-la constituïda, hi concórreguen les circumstàncies següents:  
a) Estar oberta al públic quatre hores diàries, com a mínim, i estar identificada adequadament de manera que siga advertida fàcilment la seua existència i ubicació.  
b) Disposar de personal tècnic adequat, per tal de facilitar als consumidors i usuaris interessats la informació i l'assessorament que necessiten quant als seus drets o a la manera d'exercir-los.  
c) Atendre les consultes, reclamacions i denúncies dels consumidors i usuaris.  
Article quart  
A la sol·licitud s'adjuntarà de la documentació següent:  
a) Pla d'activitats específiques d'informació, orientació i assistència tècnica als consumidors i usuaris, campanyes d'inspecció de productes, béns i serveis d'ús o consum comú, ordinari i generalitzat, i campanyes de control i d'anàlisi de la qualitat.  
1. Memòria descriptiva i justificativa de cadascun dels projectes o propostes d'actuació que interesse, fent-hi constar la seua necessitat o utilitat, metodologia a utilitzar-hi, mitjans personals i materials que es pensen dedicar a la seua execució, població afectada, col·lectius als quals van adreçats, calendari d'actuacions programades, pressupost detallat de les despeses generades per cadascuna de les actuacions proposades, agrupades segons els conceptes a què fa referència l'article següent.  
2. Pressupost detallat de despeses d'instal·lació i projecte subscrit per facultatiu competent, que comprenga les obres a realitzar.  
b) Memòria d'activitats de l'any anterior o antecedents de la Corporació en matèria de protecció del consumidor i usuari.  
c) Certificat acreditatiu de la població de dret del Municipi o Mancomunitat. En municipis amb importants variacions estacionals de població, informe del Secretari General de l'Ajuntament que quantifique de forma aproximada les esmentades variacions.  
d) Certificat acreditatiu de l'acord de l?òrgan competent de l'aprovació del programa i pressupost corresponent, de la sol·licitud de la subvenció i de la seua quantia, i del compromís de finançar la part no subvencionada, i d'afectar indefinidament els béns que es puguen adquirir a la finalitat per a la que foren atorgats.  
Article cinquè  
Les ajudes finançaran despeses compreses en els conceptes següents:  
a) Implantació de les noves OMIC i consolidació i millora tècnica de les constituïdes: despeses generades per obres de manteniment o adequació del local, adquisició de mitjans materials i tècnics, etc.  
b) Realització d'activitats informatives, educatives i d'assistència tècnica, tals com l'edició de publicacions periòdiques, constitució de Fons Bibliogràfics, adquisició de material divulgatiu, realització de xarrades i conferències, participació en Jornades i Cursos com a ponents, etc.  
c) Assistència a cursos de formació de monitors de consum, en els nivells bàsic i diplomat, així com a cursets específics que redunden en una millor formació del personal adscrit a l?OMIC.  
d) Inspeccions de consum realitzades en col·laboració amb la Direcció General de Consum: despeses de personal, material, dietes, desplaçaments, presa de mostres i altres que es poguessen produir.  
Article sisé  
El Conseller de Sanitat i Consum, a proposta del Director General de Consum, dictarà Resolució concedint les subvencions regulades en aquesta Ordre.  
Article seté  
La concessió de les subvencions s'ajustarà als criteris següents:  
a) Se subvencionaran amb caràcter preferent la constitució d'OMIC a municipis amb més de 15.000 habitants de dret, amb importants variacions estacionals de població i mancomunitats de municipis.  
b) Les ajudes es concediran per a activitats o campanyes concretes, a determinar en l'acte de concessió de la subvenció, en funció de l?interés, mitjans tècnics i materials utilitzats en la seua execució, i qualsevol altre criteri que determine la seua major utilitat per als consumidors i usuaris, podent-ne assolir fins al 80% del cost de l'activitat o campanya subvencionada, sense que en cap cas la quantia total de la subvenció atorgada a cada peticionari no puga ultrapassar el 50% del total de les despeses derivades del programa presentat.  
Les Corporacions Locals queden compromeses al finançament i realització de les activitats o campanyes subvencionades, qualsevol que siga la quantia de la subvenció atorgada.  
Article vuité  
Les Entitats Locals beneficiàries de les subvencions quedaran compromeses a trametre periòdicament a la Conselleria de Sanitat i Consum, Direcció General de Consum, tots els informes o documents que es consideren necessaris per a un millor seguiment de l?execució del programa.  
Article nové  
L'ordenació del pagament de les subvencions es realitzarà d'acord amb els criteris continguts als articles 28, 30 i 33 de la Llei 12/1988, de 30 de desembre, de Pressupostos de la Generalitat Valenciana per a l?exercici 1989, amb subjecció als següents criteris:  
a) La subvenció es pagarà en els següents termes:  
1. Un 60% del seu import es lliurarà immediatament, una vegada realitzada la concessió.  
2. Un 25% s'abonarà després de l'aportació i comprovació de la documentació justificativa de la suma lliurada en concedir la subvenció.  
3. El 15% restant serà abonat per la Generalitat Valenciana quan la Corporació Local justificarà l'acompliment d'allò convingut, ja sia l?execució de la despesa programada o la conclusió de l?obra.  
b) En les obres per a l?execució de les quals calga un projecte tècnic, la subvenció es pagarà contra la presentació del certificat adient lliurat pel tècnic corresponent, acreditant la realització de l?obra i la seua adequació al projecte presentat.  
c) La justificació referida, que caldrà presentar en tot cas abans del 30 de novembre, constarà dels següents documents per a cadascun dels projectes o de les actuacions subvencionades.  
1. Memòria explicativa de la seua realització.  
2. Relació numerada amb expressió de les circumstàncies (data, lliurador, concepte i import) de les factures o documents justificatius de la despesa realitzada.  
3. Certificat de l'acord corporatiu pel qual s'aprova la Memòria i la relació de factures, com a indicació del fet que realment es realitzà i gastà.  
4. Si s'escau, certificat d'inventari d'afecció indefinida dels béns adquirits a la protecció del consumidor.  
La falta de justificació de la subvenció, la seua aplicació a activitats o campanyes diferents d'aquelles per a les que fou concedida, i l?incompliment de les obligacions derivades d'aquesta Ordre determinaran la seua retirada i l?inici dels procediments necessaris per al reintegrament a la Generalitat Valenciana de les quantitats lliurades i no justificades.  
DISPOSICIO FINAL  
Aquesta Ordre entrarà en vigor el dia de la seua publicació al Diari Oficial de la Generalitat Valenciana, i es faculta la Direcció General de Consum per adoptar les mesures necessàries per garantir el seu compliment.  
València, 9 de maig de 1989.  
El Conseller de Sanitat i Consum,   
JOAQUIN COLOMER SALA


Còpia Permalink ELI